Publication: Magyar Közlöny
Issue: MK-2003-131 (Year: 2003, Number: 131)
Era: 1990-2004
Section: 1995. évi CXVII. törvény módosítása
Paragraph Index: 1341

(2) Az Szja tv. 77/A. §-ának (5)—(7) bekezdése helyébe a következõ rendelkezések lépnek: „(5) Dolgozói üzletrész, dolgozói részvény bevonása, átalakítása, visszavásárlása esetén — akkor is, ha erre átalakulás, jogutód nélküli megszûnés keretében kerül sor — munkaviszonyból származó jövedelemnek (a munkavállaló örökösénél egyéb jövedelemnek) minõsül a magánszemély által az említett jogügylet révén megszerzett bevételnek az a része, amely meghaladja az értékpapír megszerzésére fordított érték és az értékpapírhoz kapcsolódó járulékos költségek együttes összegét. Az állam tulajdonában lévõ vállalkozói vagyon értékesítésérõl szóló törvény rendelkezései szerint a munkavállaló részére nyújtott kedvezmény révén megszerzett dolgozói üzletrész, dolgozói részvény esetében az említett különbözet a munkavállalónál és — ha az értékpapír a hagyaték tárgyát képezte — örökösénél árfolyamnyereségbõl származó jövedelemnek minõsül. Nem minõsül bevételnek azonban az említett különbözet, amennyiben a bevont dolgozói üzletrész, dolgozói részvény helyett a magánszemély a társas vállalkozás átalakulása révén újonnan kibocsátott dolgozói üzletrészt, dolgozói részvényt szerez; ilyenkor az új értékpapír megszerzésére fordított értéket az eredeti értékpapír(ok) megszerzésére fordított érték — és az esetleg teljesített vagyoni hozzájárulás — alapulvételével, annak megfelelõen kell meghatározni.

Source: https://magyarkozlony.hu/hivatalos-lapok/a86687cc6ee31b0ae3a37b23a93a414174bf8b99/dokumentumok/eee3e3638595b4a5f47511af8448c375dccf5f56/letoltes